ประกาศกระทรวงเกษตรและสหกรณ์เรื่องการแจ้งข้อมูลล่วงหน้าและกำหนดท่าเทียบเรือของเรือประมงที่มิใช่เรือประมงไทยที่ประสงค์จะเข้ามาในราชอาณาจักรพ.ศ.๒๕๖๐ ตามประกาศกระทรวงเกษตรและสหกรณ์ เรื่องการแจ้งข้อมูลล่วงหน้าและกำหนดท่าเทียบเรือของเรือประมงที่มิใช่เรือประมงไทยที่ประสงค์จะนำสัตว์น้ำหรือผลิตภัณฑ์สัตว์น้ำเข้ามาในราชอาณาจักร พ.ศ. ๒๕๕๙ และที่แก้ไขเพิ่มเติม ซึ่งอาศัยอำนาจตามความในมาตรา๙๕ แห่งพระราชกำหนดการประมง พ.ศ. ๒๕๕๘ นั้น เนื่องจากพระราชกำหนดการประมง (ฉบับที่๒) พ.ศ. ๒๕๖๐ มาตรา ๒๙ ให้ยกเลิกความในมาตรา ๙๕ แห่งพระราชกำหนดการประมงพ.ศ. ๒๕๕๘ และให้ใช้ความตามมาตรา ๒๙ แห่งพระราชกำหนดการประมง (ฉบับที่ ๒) พ.ศ. ๒๕๖๐ แทนประกอบกับเพื่อให้การควบคุมตรวจสอบเรือประมงและสินค้าประมงต่างประเทศมีประสิทธิภาพและสอดคล้องกับสถานการณ์ปัจจุบันจึงเห็นควรออกประกาศให้เป็นไปตามบทบัญญัติของพระราชกำหนดการประมง (ฉบับที่ ๒) พ.ศ. ๒๕๖๐อาศัยอำนาจตามความในมาตรา ๙๕ แห่งพระราชกำหนดการประมง พ.ศ. ๒๕๕๘ซึ่งแก้ไขเพิ่มเติมโดยพระราชกำหนดการประมง (ฉบับที่ ๒) พ.ศ. ๒๕๖๐ รัฐมนตรีว่าการกระทรวงเกษตรและสหกรณ์ออกประกาศไว้ ดังต่อไปนี้ข้อ ๑ ให้ยกเลิก(๑) ประกาศกระทรวงเกษตรและสหกรณ์เรื่องการแจ้งข้อมูลล่วงหน้าและกำหนดท่าเทียบเรือของเรือประมงที่มิใช่เรือประมงไทยที่ประสงค์จะนำสัตว์น้ำหรือผลิตภัณฑ์สัตว์น้ำเข้ามาในราชอาณาจักรลงวันที่ ๘ มกราคม พ.ศ. ๒๕๕๙(๒) ประกาศกระทรวงเกษตรและสหกรณ์เรื่อง การแจ้งข้อมูลล่วงหน้าและกำหนดท่าเทียบเรือของเรือประมงที่มิใช่เรือประมงไทยที่ประสงค์จะนำสัตว์น้ำหรือผลิตภัณฑ์สัตว์น้ำเข้ามาในราชอาณาจักร(ฉบับที่ ๒) พ.ศ. ๒๕๕๙ ลงวันที่ ๗มีนาคม พ.ศ. ๒๕๕๙(๓) ประกาศกระทรวงเกษตรและสหกรณ์เรื่อง การแจ้งข้อมูลล่วงหน้าและกำหนดท่าเทียบเรือของเรือประมงที่มิใช่เรือประมงไทยที่ประสงค์จะนำสัตว์น้ำหรือผลิตภัณฑ์สัตว์นํ้าเข้ามาในราชอาณาจักร(ฉบับที่ ๓) พ.ศ. ๒๕๖๐ ลงวันที่ ๒๓มีนาคม พ.ศ. ๒๕๖๐ข้อ ๒ ผู้ใดประสงค์จะนำเรือประมงที่มิใช่เรือประมงไทยเข้ามาในราชอาณาจักรต้องแจ้งข้อมูลตามแบบคำร้องขอนำเรือประมงต่างประเทศเข้าเทียบท่าและยื่นเอกสารประกอบแบบคำร้องล่วงหน้าต่อพนักงานเจ้าหน้าที่ตามที่กำหนดไว้ท้ายประกาศฉบับนี้(๑) เรือประมงที่มีสัญชาติราชอาณาจักรกัมพูชาและสหพันธรัฐมาเลเซียต้องแจ้งข้อมูลตามแบบคำร้องขอนำเรือประมงต่างประเทศเข้าเทียบท่า และยื่นเอกสารประกอบแบบคำร้องล่วงหน้าต่อพนักงานเจ้าหน้าที่ไม่น้อยกว่าสามชั่วโมงก่อนเวลาที่เรือประมงจะเดินทางถึงท่าเทียบเรือทั้งนี้ ต้องก่อนที่เรือจะเดินทางเข้ามาในราชอาณาจักรและให้พนักงานเจ้าหน้าที่ตรวจสอบข้อมูล และแจ้งให้ผู้ควบคุมเรือหรือตัวแทนสายเรือทราบภายในหนึ่งชั่วโมงหลังจากที่ได้รับการแจ้งขอเข้าเทียบท่าหรือก่อนเวลาที่เรือจะเข้ามาในราชอาณาจักรสุดแต่เวลาใดจะเร็วกว่า(๒) เรือประมงที่มีสัญชาติสาธารณรัฐแห่งสหภาพเมียนมาต้องแจ้งข้อมูลตามแบบคำร้องขอนำเรือประมงต่างประเทศเข้าเทียบท่าและยื่นเอกสารประกอบแบบคำร้องล่วงหน้าต่อพนักงานเจ้าหน้าที่ไม่น้อยกว่าหกชั่วโมงก่อนเวลาที่เรือประมงจะเดินทางถึงท่าเทียบเรือทั้งนี้ ต้องก่อนที่เรือจะเดินทางเข้ามาในราชอาณาจักรและให้พนักงานเจ้าหน้าที่ตรวจสอบข้อมูลและแจ้งให้ผู้ควบคุมเรือหรือตัวแทนสายเรือทราบภายในสามชั่วโมงหลังจากที่ได้รับการแจ้งขอเข้าเทียบท่าหรือก่อนเวลาที่เรือจะเข้ามาในราชอาณาจักรสุดแต่เวลาใดจะเร็วกว่า(๓) เรือประมงที่มีสัญชาติสาธารณรัฐอินโดนีเซียต้องแจ้งข้อมูลตามแบบคำร้องขอนำเรือประมงต่างประเทศเข้าเทียบท่าและยื่นเอกสารประกอบแบบคำร้องล่วงหน้าต่อพนักงานเจ้าหน้าที่ไม่น้อยกว่าสิบสองชั่วโมงก่อนเวลาที่เรือประมงจะเดินทางถึงท่าเทียบเรือทั้งนี้ ต้องก่อนที่เรือจะเดินทางเข้ามาในราชอาณาจักรและให้พนักงานเจ้าหน้าที่ตรวจสอบข้อมูลและแจ้งให้ผู้ควบคุมเรือหรือตัวแทนสายเรือทราบภายในหกชั่วโมงหลังจากที่ได้รับการแจ้งขอเข้าเทียบท่าหรือก่อนเวลาที่เรือจะเข้ามาในราชอาณาจักรสุดแต่เวลาใดจะเร็วกว่า(๔) เรือประมงที่มิใช่ (๑) (๒) และ (๓) ต้องแจ้งข้อมูลตามแบบคำร้องขอนำเรือประมงต่างประเทศเข้าเทียบท่าและยื่นเอกสารประกอบแบบคำร้องล่วงหน้าต่อพนักงานเจ้าหน้าที่ไม่น้อยกว่าเจ็ดสิบสองชั่วโมงก่อนเวลาที่เรือประมงจะเดินทางถึงท่าเทียบเรือทั้งนี้ ต้องก่อนที่เรือจะเดินทางเข้ามาในราชอาณาจักรและให้พนักงานเจ้าหน้าที่ตรวจสอบข้อมูลและแจ้งให้ผู้ควบคุมเรือหรือตัวแทนสายเรือทราบภายในยี่สิบสี่ชั่วโมงหลังจากที่ได้รับการแจ้งขอเข้าเทียบท่าหรือก่อนเวลาที่เรือจะเข้ามาในราชอาณาจักรสุดแต่เวลาใดจะเร็วกว่าข้อ ๓ให้เรือประมงที่ได้รับอนุญาต เข้าเทียบท่า ณ ท่าเทียบเรือตามรายชื่อท่าเทียบเรือที่กำหนดแนบท้ายประกาศฉบับนี้(๑) เรือประมงที่มีสัญชาติราชอาณาจักรกัมพูชาสหพันธรัฐมาเลเซีย สาธารณรัฐแห่งสหภาพเมียนมา และสาธารณรัฐอินโดนีเซีย ที่ประสงค์จะนำสัตว์น้ำหรือผลิตภัณฑ์สัตว์น้ำเข้ามาในราชอาณาจักรให้เข้าเทียบท่าเพื่อรับการตรวจสอบเรือณ ท่าเทียบเรือตามที่กำหนดตามรายชื่อท่าเทียบเรือแนบท้ายประกาศฉบับนี้เมื่อพนักงานเจ้าหน้าที่ได้ตรวจสอบแล้ว ให้สามารถขนถ่ายสัตว์น้ำ ณท่าเทียบเรือที่จดทะเบียนเป็นท่าเทียบเรือประมงตามพระราชกำหนดการประมง พ.ศ. ๒๕๕๘ได้(๒) เรือประมงที่มิใช่เรือประมงไทยที่มิได้นำสัตว์น้ำหรือผลิตภัณฑ์สัตว์น้ำเข้ามาในราชอาณาจักรให้เข้าเทียบท่าเพื่อรับการตรวจสอบเรือ ณท่าเทียบเรือตามที่กำหนดตามรายชื่อท่าเทียบเรือแนบท้ายประกาศฉบับนี้ เมื่อพนักงานเจ้าหน้าที่ได้ตรวจสอบแล้วให้สามารถดำเนินกิจกรรมตามวัตถุประสงค์การเข้าเทียบท่า ณท่าเทียบเรือที่จดทะเบียนเป็นท่าเทียบเรือประมงตามพระราชกำหนดการประมง พ.ศ. ๒๕๕๘หรืออู่ คานเรือที่นำเรือประมงไปซ่อมแซมได้(๓) เรือประมงที่มิใช่ (๑) ที่ประสงค์จะนำสัตว์น้ำหรือผลิตภัณฑ์สัตว์น้ำเข้ามาในราชอาณาจักรให้เข้าเทียบท่าเพื่อรับการตรวจสอบและจอดเรือ ณท่าเทียบเรือตามที่กำหนดตามรายชื่อท่าเทียบเรือแนบท้ายประกาศฉบับนี้เท่านั้นข้อ ๔[๑] ประกาศนี้ให้ใช้บังคับตั้งแต่วันประกาศในราชกิจจานุเบกษาเป็นต้นไปประกาศ ณ วันที่ ๙ พฤศจิกายน พ.ศ. ๒๕๖๐พลเอก ฉัตรชัย สาริกัลยะรัฐมนตรีว่าการกระทรวงเกษตรและสหกรณ์[เอกสารแนบท้าย]๑. (แบบคำร้องขอนำเรือประมงต่างประเทศเข้าเทียบท่า) ADVANCE REQUEST FOR PORT ENTRY (กรณียื่นผ่านระบบ)๒. (แบบคำร้องขอนำเรือประมงต่างประเทศเข้าเทียบท่า) ADVANCE REQUEST FOR PORT ENTRY (กรณียื่นด้วยตนเอง)๓. เอกสารประกอบคำร้องขอนำเรือประมงต่างประเทศเข้าเทียบท่า๔.[๒]บัญชีรายชื่อท่าเทียบเรือประมงที่มิใช่เรือประมงไทย แนบท้ายประกาศกระทรวงเกษตรและสหกรณ์เรื่อง การแจ้งข้อมูลล่วงหน้าและกำหนดท่าเทียบเรือของเรือประมงที่มิใช่เรือประมงไทยที่ประสงค์จะเข้ามาในราชอาณาจักร(ฉบับที่ ๒) พ.ศ. ๒๕๖๑(ดูข้อมูลจากภาพกฎหมาย) ประกาศกระทรวงเกษตรและสหกรณ์ เรื่อง การแจ้งข้อมูลล่วงหน้าและกำหนดท่าเทียบเรือของเรือประมงที่มิใช่เรือประมงไทยที่ประสงค์จะเข้ามาในราชอาณาจักร(ฉบับที่ ๒) พ.ศ. ๒๕๖๑[๓]ข้อ ๒ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปพิมพ์มาดา/จัดทำ๓๐ เมษายน ๒๕๖๒[๑] ราชกิจจานุเบกษาเล่ม ๑๓๔/ตอนพิเศษ ๒๘๐ ง/หน้า ๒/๑๖ พฤศจิกายน ๒๕๖๐[๒] บัญชีรายชื่อท่าเทียบเรือประมงที่มิใช่เรือประมงไทยแนบท้ายประกาศกระทรวงเกษตรและสหกรณ์ เรื่อง การแจ้งข้อมูลล่วงหน้าและกำหนดท่าเทียบเรือของเรือประมงที่มิใช่เรือประมงไทยที่ประสงค์จะเข้ามาในราชอาณาจักรพ.ศ. ๒๕๖๐ ลงวันที่ ๙ พฤศจิกายน พ.ศ. ๒๕๖๐ แก้ไขเพิ่มเติมโดยประกาศกระทรวงเกษตรและสหกรณ์เรื่อง การแจ้งข้อมูลล่วงหน้าและกำหนดท่าเทียบเรือของเรือประมงที่มิใช่เรือประมงไทยที่ประสงค์จะเข้ามาในราชอาณาจักร(ฉบับที่ ๒) พ.ศ. ๒๕๖๑[๓] ราชกิจจานุเบกษาเล่ม ๑๓๕/ตอนพิเศษ ๓๐๙ ง/หน้า ๔/๔ ธันวาคม ๒๕๖๑